Mobiiliverkko-operaattori

Mobiiliverkko-operaattori on yhtiö, joka omistaa oman matkapuhelinverkon ja toimiluvan harjoittaa operaattoritoimintaa. Verkko-operaattoritoiminta tulee Suomessa viestintämarkkinalain mukaan erottaa palveluoperaattoritoiminnasta.

Suomalaisia mobiiliverkko-operaattoreita 
Elisa Oyj (entinen Oy Radiolinja Ab)
DNA Oyj (entinen Suomen 2G/Finnet Verkot)
Telia Finland Oyj (entinen TeliaSonera Finland Oyj, Sonera Mobile Networks Oy)
Ålcom / Ålands Mobiltelefon Ab (ÅMT), Finnet-ryhmään kuuluva ahvenanmaalainen verkko-operaattori
Ukkoverkot Oy, keskittyy mobiilidataverkkoihin (ei puhe- tai tekstiviestiliikennettä)

Virtuaalioperaattorit 
Virtuaalioperaattori on yhtiö joka toimii vuokralla verkko-operaattorin verkossa, mutta hoitaa teleliikenteen operoinnin itse. 
Virtuaalioperaattori tarvitsee erillisen toimiluvan.
Suomessa toimii joitakin pienempiä virtuaalioperaattoreita, ja useita pienempiä yrityksiä on lopettanut kannattamattomana. Verkko-operaattoreiden tytäryhtiöitä voidaan joissain tapauksissa myös pitää virtuaalioperaattoreina.

Suomalaiset virtuaalioperaattorit
Moi Mobiili 
Line Carrier Oy

Palveluoperaattorit 
Palveluoperaattori on yhtiö joka vuokraa televerkkopalveluita verkko-operaattorilta tai virtuaalioperaattorilta ja myy niitä edelleen loppukäyttäjälle. Palveluoperaattori tarvitsee erillisen toimiluvan.

Suomalaiset palveluoperaattorit 

CDF Mobile
DNA toimii DNA Oyj:n (entinen Suomen 2G/Finnet) mobiiliverkossa.
Elisa Toimii omassa mobiiliverkossaan. Elisa Matkapuhelinpalvelut Oy, sulautui täysin Elisa Oyj:iin vuoden 2006 alusta.

Globetel Virtuaalioperaattorina aloittanut yhtiö joka toimii nykyään palveluoperaattorina Telia Finland Oyj:n mobiiliverkossa.
Integral Oy Helsinkiläinen it-palveluiden tuottamiseen keskittynyt yritys, jonka liittymäpalvelut toimivat DNA Oy:n sekä Telia Finland Oyj:n mobiiliverkoissa.
Moi Mobiili toimii DNA:n verkossa. 
Somic Oy on suomalainen tietoliikennepalveluita tarjoava yritys. 
Telia on Telia Finland Oyj:n rekisteröimä tavaramerkki, jonka nimellä tarjotaan Suomessa matkapuhelupalveluja kuluttajille.
Ålcom (ÅMT) Finnet-ryhmään kuuluva ahvenanmaalainen palveluoperaattori joka toimii Ahvenanmaalla, omassa mobiiliverkossaan.

Suomalaiset palveluoperaattorit, jotka eivät ole enää toiminnassa
Armas/Aina oli Hämeenheimon oma paikallinen operaattori, jonka omistaa Aina Group Oyj. Kuluttaja-asiakas -toiminta siirtyi TeliaSoneralle 2014.
Cubio Virtuaalioperaattorina aloittanut yritys, joka toimi palveluoperaattorina Elisan mobiiliverkossa. Joutui lopettamaan toiminnan 2014.
Go Communications / AinaCom tarjosi Go Mobile-brandilla pre-paid-liittymiä ja post-paid-liittymää, jotka toimivat DNA:n mobiiliverkossa. Go Mobile -liittymät lopetettiin 2014.

Liittymäbrändi 
Liittymäbrändi on markkinointiyksikkö joka voi myydä toisen operaattorin nimiin omia liittymiä, joissa on yksilöllinen hinnoittelu, mutta laskutuksen ja asiakashallinnan hoitaa operaattori, jonka nimiin liittymiä myydään. Liittymäbrändiin ei tarvita erillistä toimilupaa, vaan sopimuslupaa hallitsevan verkko-operaattorin kanssa.

Suomalaiset liittymäbrändit

DNA Pro oli syksystä 2011 huhtikuuhun 2013 toiminut DNA:n halpaliittymäbrändi. Vanhat liittymät säilyivät, mutta uusia ei avata. Laskutus ja luottohallinta  Intrum Justitia. Operaattorin toiminta hyvin automatisoitua ja SIM-kortin yhteydessä kortti aktivoitava DNA Pron verkkopalvelusta verkkopankkitunnuksilla ennen liittymän käyttöönottoa. Edellinen periytynyt nyt emo operaattorillekin (liittymäaktivointi).  

Tele Finland oli TeliaSonera Finland Oyj:n omistama ja sen mobiiliverkossa toiminut halpaliittymäbrändi.
Zeroforty oli toinen TeliaSonera Finland Oyj:n halpaliittymäbrändi.
Saunalahti oli aikaisemmin virtuaalioperaattori, nykyään Elisan liittymäbrändi ja osa Elisaa.
Kolumbus oli toinen Elisan halpaliittymäbrändi.

Vanhat suomalaiset operaattorit 

AinaComin omisti Aina Group Oyj. Aiemmin se kuului Finnet-ryhmään. AinaComin GSM-liittymät toimivat Telia Finland Oyj:n mobiiliverkossa.
MTV3:n asiakkaat siirtyivät Elisalle.
PGfree DNA osti PGFree-liittymät Suomessa, vuonna 2005.
Passeli oli aikoinaan Saunalahden alaisuudessa toiminut liittymäbrändi.
KissGSM oli aikoinaan radiokanava KissFM:n pyörittämä Soneran liittymäbrändi.
EUnet Finland oli Elisan liittymäbrändi yritysasiakkaille. Uusmyynti loppui 1.6.2006
 Dicame oli Finnet-tietoliikenneryhmään kuulunut vuosina 2009–2013 toiminut operaattori, jonka matkapuhelinliittymät toimivat DNA Oy:n (entinen Suomen 2G/Finnet) mobiiliverkossa. Ajautui konkurssiin.
 Academica oli Elisan verkossa toiminut palveluoperaattori vuosina 2009-2013. Toiminta lakkasi TelecityGroupin ostettua Academican.

Lähteet 

Matkapuhelinverkot
Tietoliikenneyhtiöt
Seulonnan keskeiset artikkelit